مُھکمیں پِگرانی واھُند مُھکم اَنت
گواچنیں کشک ءِ ھُدابُند دلجم اَنت
سرمتابیں کُنگُرانی ھون ءِ ھار
مِنزل ءَ اوستانی بانداتے دَم اَنت
چونھا جُھد ءَ وت ءَ آشکار کُتگ
بے سما بے زانگے ءَ بے گم اَنت
جلوھے گوناپ واباں سُرْمگیں
کیپ روزردیں زھیرانی تَم اَنت
جلوھے ھَزّامیں بچکنداں بِدئے
سنج زیبائیں اَنارکانی چَم اَنت
مرچیگیں جُھد ءُ جِپا کشی ھنیپ
نیلگیں بانداتءِ مات بندیں شم اَنت
ھنیپ بلوچ